24-årig kvinde fløjet til Rigshospitalet efter kraftig eksplosion i et fyr i hendes hjem på Vester Thorupvej mellem Dronninglund og Hjallerup.

En eksplosion i et fyr til fast brændsel har kvæstet en 24-årig kvinde så voldsomt, at hun er overført til Rigshospitalets brandsårsafdeling med helikopter, oplyser vagtleder hos Nordjyllands Politi, Aage Pedersen. Eksplosionen skete ved middagstid, mens kvinden var i gang med at fyre op. Årsagen til eksplosionen er endnu ikke kendt.